පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර සදහන් කළේ කොළඹ ලෝක වෙළද මධ්‍යස්ථානයේ නැගෙනහිර කුළුණේ 36 වන මහලේ පිහිටි එම අමාත්‍යාංශයේ කාර්යාලයකින් ඒවා සොයාගත් බවයි.එසේම, ජනාධිපතිවරයා අපකීර්තියට පත්වන අයුරින් සහ රාජ්‍ය විරෝධී මෙන්ම ජාතීන් අතර අසමගිය ඇතිවන වචන ඇතුළත් ලිපි 639 ක් සමඟ අත්අඩංගුවට ගත් අමාත්‍ය ලක්ෂ්මන් කිරිඇල්ලගේ කාර්ය මණ්ඩල සේවකයන් 03 දෙනා වැඩිදුර පරීක්ෂණ සඳහා කොළඹ අපරාධ කොට්ඨාශයට භාර දී තිබුණා.මධ්‍යම තැපැල් හුවමාරුව වෙත පැමිණි මෙම පුද්ගලයන් ලිපි තොගය තැපැල් කිරීමට උත්සාහ කිරීමේදී ඒ පිළිබදව සැක මතුවීම හේතුවෙන් අදාළ ලිපි පොලීසිය විසින් විවෘත කර තිබෙනවා.